রেনো পিস্কোপো
রেনো মাউরো পিস্কোপো (ইতালীয়: Reno Piscopo; জন্ম: ২৭ মে ১৯৯৮; রেনো পিস্কোপো নামে সুপরিচিত) হলেন একজন ইতালীয়-অস্ট্রেলীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লীগের শীর্ষ স্তর এ-লীগের ক্লাব ওয়েলিংটন ফিনিক্স এবং অস্ট্রেলিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন। ২০১৩ সালে, পিস্কোপো ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে এবং ২০১৬ সালে অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।